CELEX: 32021D1855
Language: hu
Date: 2021-10-18 00:00:00
Title: A Tanács (EU) 2021/1855 határozata (2021. október 18.) az Európai Unió által az egyrészről az Európai Közösség és tagállamai, másrészről a Libanoni Köztársaság közötti társulás létrehozásáról szóló euromediterrán megállapodással létrehozott Társulási Tanácsban az EU–Libanon partnerségi prioritások érvényességének az új, aktualizált közös dokumentumok Társulási Tanács általi elfogadásáig történő meghosszabbítása tekintetében képviselendő álláspontról

2021.10.22.   
               
               
                  HU
               
               
                  Az Európai Unió Hivatalos Lapja
               
               
                  L 374/58
               
            
         A TANÁCS (EU) 2021/1855 HATÁROZATA
         (2021. október 18.)
         az Európai Unió által az egyrészről az Európai Közösség és tagállamai, másrészről a Libanoni Köztársaság közötti társulás létrehozásáról szóló euromediterrán megállapodással létrehozott Társulási Tanácsban az EU–Libanon partnerségi prioritások érvényességének az új, aktualizált közös dokumentumok Társulási Tanács általi elfogadásáig történő meghosszabbítása tekintetében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 217. cikkére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az egyrészről az Európai Közösség és tagállamai, másrészről a Libanoni Köztársaság közötti társulás létrehozásáról szóló euromediterrán megállapodást (1) (a továbbiakban: a megállapodás) 2002. június 17-én írták alá, és az 2006. április 1-jén hatályba lépett.
                  
               
                     (2)
                  
                  
                     A Társulási Tanács az 1/2016 határozatával (2) elfogadta a 2016–2020-as időszakra szóló EU–Libanon partnerségi prioritásokat, beleértve az azokhoz csatolt EU-Libanon paktumot (a továbbiakban: a paktum) is.
                  
               
                     (3)
                  
                  
                     Levélváltás útján mindkét fél megállapodott arról, hogy a partnerségük megszilárdításához irányadó dokumentumokként az EU–Libanon partnerségi prioritások – beleértve a paktumot is – érvényességét az új, aktualizált közös dokumentumok elfogadásáig meg kell hosszabbítani.
                  
               
                     (4)
                  
                  
                     A megállapodás 76. cikke alapján a Társulási Tanács hatáskörrel rendelkezik arra, hogy határozatokat hozzon a megállapodás célkitűzéseinek megvalósítása céljából.
                  
               
                     (5)
                  
                  
                     A Társulási Tanácsnak írásbeli eljárás útján határozatot kell elfogadnia a partnerségi prioritások – beleértve a paktumot is – érvényességének az új, aktualizált közös dokumentumok Társulási Tanács általi elfogadásáig történő meghosszabbítása céljából.
                  
               
                     (6)
                  
                  
                     Helyénvaló meghatározni az Unió által a Társulási Tanácsban képviselendő álláspontot, mivel a Társulási Tanács határozata joghatással fog bírni.
                  
               
                     (7)
                  
                  
                     Az Uniónak a Társulási Tanácsban képviselendő álláspontja ezért a Társulási Tanács határozattervezetén kell, hogy alapuljon,
                  
               ELFOGADTA EZT A HATÁROZATOT:
         
            1. cikk
            Az Unió által az egyrészről az Európai Közösség és tagállamai, másrészről a Libanoni Köztársaság közötti társulás létrehozásáról szóló euromediterrán megállapodással létrehozott Társulási Tanácsban az EU–Libanon partnerségi prioritások érvényességének az új, aktualizált közös dokumentumok Társulási Tanács általi elfogadásáig történő meghosszabbítása tekintetében képviselendő álláspontnak a Társulási Tanács határozattervezetén (3) kell alapulnia.
         
         
            2. cikk
            Ez a határozat az elfogadásának napján lép hatályba.
         
         
            Kelt Luxembourgban, 2021. október 18-án.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  HL L 143., 2006.5.30., 2. o.
         
         
            (2)  Az EU–Libanon Társulási Tanács 1/2016 határozata (2016. november 11.) az EU–Libanon partnerségi prioritásokról való megállapodásról (HL L 350., 2016.12.22., 114. o.).
         
            (3)  Lásd az ST 12263/21 dokumentumot a http://register.consilium.europa.eu oldalon.